CELEX: 32005D0499
Language: sl
Date: 2005-07-12 00:00:00
Title: 2005/499/ES: Odločba Komisije z dne 12. julija 2005 o določitvi posebnih pogojev za uvoz ribiških proizvodov z Bahamov (notificirano pod dokumentarno številko K(2005) 2518)   (Besedilo velja za EGP)

14.7.2005   
            
            
               SL
            
            
               Uradni list Evropske unije
            
            
               L 183/99
            
         
      ODLOČBA KOMISIJE
   
   z dne 12. julija 2005
   o določitvi posebnih pogojev za uvoz ribiških proizvodov z Bahamov
   (notificirano pod dokumentarno številko K(2005) 2518)
   (Besedilo velja za EGP)
   (2005/499/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov (1) in zlasti člena 11(1) Direktive,
   ob upoštevanju naslednjega:
   
               (1)
            
            
               V imenu Komisije je bil na Bahamih opravljen inšpekcijski pregled, ki je preveril pogoje, pod katerimi se ribiški proizvodi proizvajajo, skladiščijo in odpošiljajo v Skupnost.
            
         
               (2)
            
            
               Zahteve v bahamski zakonodaji v zvezi z zdravstveno inšpekcijo in spremljanjem ribiških proizvodov se lahko štejejo za enakovredne zahtevam iz Direktive 91/493/EGS.
            
         
               (3)
            
            
               Zlasti „Department of Fisheries (DF)“ lahko učinkovito preverja izvajanje veljavnih pravil.
            
         
               (4)
            
            
               DF je predložil uradna zagotovila glede skladnosti s standardi zdravstvenega nadzora in spremljanja ribiških proizvodov, kot določa poglavje V Priloge k Direktivi 91/493/EGS, in izpolnjevanja higienskih zahtev, enakovrednih tistim iz navedene direktive.
            
         
               (5)
            
            
               Glede ribiških proizvodov, uvoženih v Skupnost z Bahamov, je primerno predpisati podrobne določbe v skladu z Direktivo 91/493/EGS.
            
         
               (6)
            
            
               Prav tako je treba sestaviti seznam odobrenih obratov, predelovalnih plovil ali hladilnic in seznam zamrzovalnih plovil, opremljenih v skladu z zahtevami iz Direktive Sveta 92/48/EGS z dne 16. junija 1992 o določitvi minimalnih higienskih pravil, ki se uporabljajo za ribiške proizvode, pridržane na krovu nekaterih plovil v skladu s členom 3(1)(a)(i) Direktive 91/493/EGS (2). Navedena seznama je treba sestaviti na podlagi obvestila, ki ga DF pošlje Komisiji.
            
         
               (7)
            
            
               Primerno je, da se za zagotovitev potrebnega prehodnega obdobja ta odločba uporablja 45 dni po njeni objavi.
            
         
               (8)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   „Department of Fisheries (DF)“ je pristojni organ na Bahamih za preverjanje in potrjevanje skladnosti ribiških proizvodov z zahtevami iz Direktive 91/493/EGS.
   Člen 2
   Ribiški proizvodi, uvoženi v Skupnost z Bahamov, morajo ustrezati zahtevam iz členov 3, 4 in 5.
   Člen 3
   1.   Vsako pošiljko spremlja oštevilčen originalni izvod zdravniškega spričevala, ki je pravilno izpolnjeno, podpisano, datirano in obsega en list v skladu z vzorcem iz Priloge I.
   2.   Zdravstveno spričevalo se sestavi v vsaj enem uradnem jeziku države članice, v kateri se izvajajo pregledi.
   3.   Zdravstveno spričevalo vsebuje ime, položaj in podpis predstavnika DF ter njegov uradni žig, ki je drugačne barve od drugih zaznamkov na spričevalu.
   Člen 4
   Ribiški proizvodi prihajajo iz odobrenih obratov, predelovalnih plovil ali hladilnic ali z registriranih zamrzovalnih plovil, naštetih v Prilogi II.
   Člen 5
   Na vseh pakiranjih je z neizbrisnimi črkami napisana beseda „BAHAMI“ in številka odobritve/registrska številka izvornega obrata, predelovalnega plovila, hladilnice ali zamrzovalnega plovila, razen v primeru zamrznjenih ribiških proizvodov v razsutem stanju, ki so namenjeni proizvodnji konzervirane hrane.
   Člen 6
   Ta odločba se uporablja od 28. avgusta 2005.
   Člen 7
   Ta odločba je naslovljena na države članice.
   
      V Bruslju, 12. julija 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 268, 24.9.1991, str. 15. Direktiva, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).
   
      (2)  UL L 187, 7.7.1992, str. 41.
   
      PRILOGA I
      ZDRAVSTVENO SPRIČEVALO
      za ribiške proizvode z Bahamov, namenjene izvozu v Evropsko skupnost, z izjemo školjk, iglokožcev, plaščarjev in morskih polžev v kakršni koli obliki
      
         
      
         
   
   
      PRILOGA II
      SEZNAM OBRATOV IN PLOVIL
      
                  Številka dovoljenja
               
               
                  Ime
               
               
                  Mesto
                  Regija
               
               
                  Dovoljenje velja do
               
               
                  Kategorija
               
            
                  01
               
               
                  Tropic Seafood Ltd
               
               
                  New Providence
               
               
                   
               
               
                  PP
               
            
                  04
               
               
                  Marsh Harbour Exporters & Importers Ltd
               
               
                  Abaco
               
               
                   
               
               
                  PP
               
            
                  08
               
               
                  Ronald’s Seafood Ltd
               
               
                  Eleuthera
               
               
                   
               
               
                  PP
               
            
                  16
               
               
                  Performance Fisheries Ltd
               
               
                  Long Island
               
               
                   
               
               
                  PP
               
            
                  22
               
               
                  Paradise Fisheries Ltd
               
               
                  New Providence
               
               
                   
               
               
                  PP
               
            
                  29
               
               
                  Seafarmer (David Kreiser)
               
               
                  New Providence
               
               
                   
               
               
                  FV
               
            
                  64
               
               
                  Heritage Seafood Ltd
               
               
                  New Providence
               
               
                   
               
               
                  PP
               
            
                  68
               
               
                  Hurricane Shawn (Hurricane Seafoods)
               
               
                  New Providence
               
               
                   
               
               
                  FV
               
            
                  69
               
               
                  Typhoon Kyle (Hurricane Seafoods)
               
               
                  New Providence
               
               
                   
               
               
                  FV
               
            
                  70
               
               
                  Painful Pleasure (Hurricane Seafoods)
               
               
                  New Providence
               
               
                   
               
               
                  FV
               
            
                  71
               
               
                  Turn Me Loose (Hurricane Seafoods)
               
               
                  New Providence
               
               
                   
               
               
                  FV
               
            
                  90
               
               
                  G & L Seafoods
               
               
                  Grand Bahama
               
               
                   
               
               
                  PP
               
            
                  
                     Legenda za kategorijo:
                  
                  
                              FV
                           
                           
                              predelovalna plovila (factory vessels)
                           
                        
                              PP
                           
                           
                              predelovalni obrat (processing plant).